open-index/open-wikipedia-markdown huggingface dataset:
עמנואל בן-עמוס

**עמנואל בן-עמוס** (1 במאי 1923 – 27 בספטמבר 2007) היה שחקן ישראלי.
250px|ממוזער|שמאל|עמנואל בן-עמוס וחנה מרון במחזה  "הוא הלך בשדות" בקאמרי, 1948
## קורות חיים
עמנואל בן-עמוס נולד בפתח תקווה לרבקה לבית פיינסילבר ולזלמן קסטרול. בנעוריו למד משחק בסטודיו של תיאטרון הבימה בהנחיית צבי פרידלנד והשתתף בהצגות התיאטרון כניצב. הצטרף לפלמ"ח והיה ממייסדי קיבוץ מנרה בצפון. בשובו לתל אביב בשנת 1946 הצטרף לתיאטרון הקאמרי שנוסד זמן קצר קודם לכן. תחילה לוהק לתפקידי ניצב ותפקידים קטנים. בהצגה **[[הוא הלך בשדות]]** (בכורה: 31 במאי 1948) מאת משה שמיר, לוהק בן-עמוס לתפקיד הראשי, דמותו של אורי. הוא זכה לתהילה והפך לכוכב. בהצגות הבאות ששיחק בהן בתיאטרון הקאמרי לוהק בן-עמוס לתפקידים ראשיים. בתחילת שנות החמישים הוא חלה במחלה ממושכת ואושפז כשנתיים. בשובו לאיתנו לא לוהק יותר לתפקידים מרכזיים, למעט בהפקה השנייה של "הוא הלך בשדות" ב-1956.

לקראת סוף שנות החמישים שיחק בן-עמוס בתיאטרון "זוטא", שייסדו זיגמונט טורקוב ומאיר ינאי. באותה העת התחולל "המשבר הגדול" בתיאטרון הקאמרי בו הודחו שני מנהליו, יוסף מילוא ויצחק קדישון. כששב בן-עמוס לקאמרי לא מצא בו את מקומו, עבד כמנהל הצגה ונאבק על זכותו לשחק. ב-1962 שיחק בסרט חבורה שכזאת בבימויו של זאב חבצלת. באמצע שנות השישים נסע בן-עמוס לארצות הברית ללמוד טלוויזיה. הוא שב לישראל בניסיון להשתלב בטלוויזיה הישראלית, אך ללא הצלחה ושב ב-1964 לניו יורק. שם עבד כצלם ובמאי פרסומות.
אחיו הצעיר, דן בן-עמוס, היה פרופ' לאנתרופולוגיה באוניברסיטת פנסילבניה שבארצות הברית.

היה נשוי פעמיים ונולדו לו שני בנים ובת.
בנו, אבנר בן-עמוס, הוא פרופ' להיסטוריה של החינוך באוניברסיטת תל אביב.
עמנואל בן-עמוס נפטר בניו יורק ב-2007.

## לקריאה נוספת
* עמנואל בן-עמוס, "אורי ואני", במה 151 (1996), עמ' 11-5

קטגוריה:שחקני תיאטרון ישראלים
קטגוריה:אנשי היישוב ילידי הארץ
קטגוריה:מהגרים מישראל לארצות הברית
קטגוריה:ישראלים שנולדו ב-1923 
קטגוריה:ישראלים שנפטרו ב-2007
פיגוע הדקירות בקונמינג

**פיגוע הדקירות בקונמינג**, שבדרום סין, התרחש ב-1 במרץ 2014. בפיגוע נהרגו 31 אנשים (וארבעה מהתוקפים) ונפצעו 143.
## מהלך האירוע
בשעה 9:20 בבוקר פרצו שמונה עד עשרה גברים ונשים לבושי שחורים למבואה של תחנת הרכבת בעיר קונמינג שבמחוז יונאן שבדרום סין. הם שלפו סכינים ארוכות והחלו לדקור ולשסף עוברים ושבים ללא הבחנה. עדי ראייה מסרו שהתוקפים כיוונו את פגיעותיהם לפלג הגוף העליון של הקורבנות ודקרו גם פצועים ששכבו על הקרקע.

שוטרים מקומיים ניסו להשתלט על התוקפים באמצעות גז מדמיע, אך ללא הצלחה, ואז ירו והרגו ארבעה מהם. אחת התוקפות נעצרה כשהיא פצועה. לטענת המשטרה המקומית נעצרו שלושה חשודים נוספים בפיגוע כעבור יומיים.

בין הנפגעים היו שבעה שוטרים ושני מאבטחים מקומיים. הנפגעים הובלו ל-11 בתי חולים בעיר. תנועת הרכבות לתחנה הוסטה ממנה וחודשה בהמשך אותו יום.

שום קבוצה לא נטלה אחריות לפיגוע, אך הממשל המקומי מייחס אותה למוסלמים בני המיעוט האויגורי, הנאבקים על מתן עצמאות לחבל שינג'יאנג שבמערב סין, שאותו הם מכנים מזרח טורקסטן. המשטרה המקומית טענה שתפסה בזירת הפיגוע דגל שחור מצויר ביד של מזרח טורקסטן.

ראשי השלטון בסין מינו פקיד בכיר לעמוד בראש חקירת הפיגוע. מזכ"ל האו"ם ומועצת הביטחון של האו"ם גינו את ההתקפה.

## קישורים חיצוניים
*
*
*

קטגוריה:מעשי טבח
קטגוריה:הרפובליקה העממית של סין: היסטוריה
דקירות בקונמינג
קטגוריה:פיגועי דקירה
קטגוריה:פיגועי טרור באסיה
קטגוריה:2014 באסיה
קטגוריה:2014 ברפובליקה העממית של סין
סויוז 34

**סויוז 34** (ברוסית: **Союз-34**) היא חללית מסדרת סויוז שהמריאה ב־6 ביוני 1979 מקוסמודרום בייקונור שבקזחסטן כשעל סיפונה אין קוסמונאוטים. המטרה הייתה לבצע עגינה בתחנת החלל סאליוט 6 ולהבטיח טיסת חזרה של צוותת שהה בתחנת החלל בחללית עם מדחף משודרג.

## צוות
* ולדימיר ליאחוב - מפקד
* ואלרי ריומין - מהנדס טיסה

## תיאור המשימה
"סויוז 34" שוגרה ב-6 ביוני 1979 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T. השיגור בוצע מכן שיגור מס' 31 בעזרת משגר סויוז U.

ב־10 באפריל 1979 המריאה מקוסמודרום בייקונור החללית סויוז 33. בעקבות תקלה במנוע הראשי של שהוביל לכך שלא הצליחה לעגון בתחנת החלל סאליוט 6, היה צורך לשנות את תוכנית הטיסות לשנת 1979. ראשית, בוצעה הערכת מצב והוכנסו שיפורים במנוע הראשי של חלליות מסדרת סויוז. בנוסף, מכיוון שמנוע ב"סויוז 33" היה זהה למנוע בסויוז 32, הוחלט לשגר חללית לא מאוישת עם מנוע משופר ובטוח יותר - "סויוז 34" - לתחנת החלל סאליוט 6 בה שהה צוות הקוסמונאוטים והמתין למציאת פתרון. 

לאחר השיגור, "סויוז 34" התקרבה ל"סאליוט 6" וב־8 ביוני בוצעה עגינה בתא העגינה האחורי. החללית הביאה איתה אספקה וציוד מדעי חדש. לאחר העגינה, החללית "סויוז 32" התנתקה מתחנת החלל וחזרה לכדור הארץ כאשר על סיפונה תוצאות המחקרים וציוד מדעי שדרש תיקון. בעקבות התפנות תא העגינה הקדמי, החללית "סויז 34" התנתקה מתחנת החלל וחוברה מחדש לתא העגינה הקדמי. בכך הסתיימו פעולות החירום.

ב־19 באוגוסט התנתקה החללית מתחנת החלל סאליוט 6 וחזרה לכדור הארץ כאשר על סיפונה ולדימיר ליאחוב וואלרי ריומין.

## קישורים חיצוניים

* נתוני המשימה

קטגוריה:תוכנית סויוז
קטגוריה:1979 בברית המועצות
סויוז 33

**סויוז 33** (ברוסית: **Союз-33**) הייתה חללית מסדרת סויוז שהמריאה ב־10 באפריל 1979 מקוסמודרום בייקונור שבקזחסטן במסגרת תוכנית אינטרקוסמוס.

## צוות
* ניקולאי רוקאבישניקוב - מפקד
*  גאורגי איוואנוב - קוסמונאוט חוקר

### צוות גיבוי
* יורי רומננקו - מפקד
*  אלכסנדר אלכסנדרוב - קוסמונאוט חוקר

## תיאור המשימה
"סויוז 33" שוגרה ב-10 באפריל 1979 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T. השיגור בוצע מכן שיגור מס' 31 בעזרת משגר סויוז U.

החללית הייתה צריכה לעגון בתחנת החלל סאליוט 6 ולהביא משלחת ביקור, אך במהלך ההתקרבות לתחנת החלל התברר שקיימת בעיה במנוע הראשי של החללית. לאחר התייעצות עם מרכז הבקרה, סוכם על הפסקת תהליך העגינה. החללית חזרה לכדור הארץ בעזרת מנוע עזר בלבד. בעקבות ניצול מנוע עזר הקוסמונאוטים סבלו מעומס g גבוה אך הנחיתה הסתיימה בשלום.

בעקבות כישלון בחיבור לסאליוט 6 היה צורך לארגן מחדש כל תוכנית השיגורים לשנת 1979 במטרה להביא לתחנת החלל חללית אחרת. כמו כן היה חשש לתקלה דומה במנוע הראשי של החללית סויוז 32 שהייתה מחוברת לתחנת החלל.

## קישורים חיצוניים

* נתונים מאנציקלופדיית החלל
* נתוני המשימה
* תיאור מפורט של האירוע 

קטגוריה:תוכנית סויוז
קטגוריה:1979 בברית המועצות
יהודה דוד וולפא

הרב **יהודה דוד וולפא** (נולד בשנת תרצ"א, 1931) הוא הרב הראשי האשכנזי של ראשון לציון.

וולפא הורשע בדצמבר 2018 בהטרדת עד. באפריל 2019 נגזרו עליו קלון ומאסר על תנאי.

## ביוגרפיה
נולד בירושלים, בנם של ליפא-יהונתן וגיטל וולפא. אמו הייתה בתו של הרב אהרן שיפמן-ידלר, חתנו של רבי יצחק זאב ידלר ומגיד שיעור בישיבת עץ חיים. למד בישיבת עץ חיים, ולאחר מכן בישיבת סלבודקה בבני ברק. בשנת תשי"ד (1954) נישא לבת דודו אלטה-מלכה גולדמן, נכדת הרב בן ציון ידלר והרב אהרן שיפמן-ידלר. לאחר נישואיו התגורר בירושלים ולמד בישיבת מיר, ובמשך תקופה למד בחברותא עם הרב חיים שמואלביץ. כעבור זמן עבר להתגורר בבני ברק. באותה תקופה פתח עם אחיו, הרב יעקב וולפא, את "ישיבת אשקלון". בין השנים תשכ"ח–תש"ל התגורר בקריית ישמח משה שבגני תקווה.

הוציא לאור את פירוש "תפארת ציון" על הספרא, שחיבר סבו הרב יצחק זאב ידלר.

### רבנותו
בשנת תש"ל (1970) נבחר לרבה האשכנזי של ראשון לציון. בתקופת רבנותו הקים מוסדות תורה וחינוך בעיר, ובהם: "ת"ת ראשון לציון", "הישיבה לצעירים ראשון לציון", כולל אברכים "כינור דוד" והמכון ללימודי יהדות "מצאנו מים".

הרב וולפא נחשב כבעל גישה מחמירה בתחומי פעילותו הרבנית, בנושאי כשרות, קבורה, נישואין וגיור. בשנת 1984 פסק לגבי קבורת תרזה אנגלוביץ כי אם הגופה לא תועבר ממקומה יש לפנות את כל הקברים סביבה עד למרחק של שמונה אמות. משפחתה של אנגלוביץ עתרה לבג"ץ כנגד העברת הגופה, וזה הוציא צו ביניים שאסר על העברתה עד להכרעה בעתירה.

הרב וולפא נוהג להפנות זוגות שנרשמו לנישואין לחוקרים פרטיים לצורך בירור יהדותם, והמשרד לענייני דת יצא נגד נוהל זה.

בספטמבר 2014 הוגשה נגדו תלונה במשטרה על ידי משגיח כשרות בעיר בחשד לעבירות שוחד. לאחר לחצים שהפעיל על המשגיח האחרון חזר בו מעדותו. בעקבות זאת הורשע וולפא בדצמבר 2018 בהטרדת עד. באפריל 2019 נגזרו עליו קלון ומאסר על תנאי. ערעוריו של וולפא לבית המשפט המחוזי ולבית המשפט העליון נדחו, ובית המשפט העליון הבהיר בעניינו כי "מעשהו של המבקש, שנעשה תוך ניצול סמכותו שניתנה לו כעובד ציבור בכיר, פגע באופן חמור בערכים של טוהר המידות ושמירה על תקינות ההליך הפלילי".

## הערות שוליים

קטגוריה:בוגרי ישיבת עץ חיים
קטגוריה:בוגרי ישיבת סלבודקה (בני ברק)
קטגוריה:ראשון לציון: רבנים ראשיים
קטגוריה:אנשי היישוב ילידי הארץ
קטגוריה:משפחת גולדברג-ידלר
קטגוריה:רבנים ישראלים שהורשעו בדין
קטגוריה:ישראלים שנולדו ב-1931
שחר אלדר

**שחר אלדר** (נולד ב-1973) הוא פרופסור חבר

למשפטים בקריה האקדמית אונו ועורך דין פלילי. נתפרסם בהיותו הראשון (והיחיד עד כה) שהביא לזיכוי בהליך פלילי באמצעות ביטול החוק בעילה חוקתית.

## ביוגרפיה
שרת בפרקליטות הצבאית. בשנת 1996 הוענק לו תואר ראשון במשפטים מאוניברסיטת תל אביב. בשנת 1998 סיים את שרותו הצבאי והחל לעסוק בפרקטיקה עצמאית בעריכת דין, עם התמחות במשפט פלילי ועבירות צווארון לבן. בשנת 1999 קיבל תואר "מוסמך במשפטים" מהאוניברסיטה העברית בירושלים. בשנת 2003 קיבל תואר "דוקטור למשפטים" באוניברסיטת בר-אילן.

### פעילות משפטית
אלדר שימש יועץ לצה"ל לענייני חקיקה פלילית וביטחונית. בעקבות התזה שכתב על ארגוני פשע, ייצג את אסי אבוטבול בערעור לבית המשפט העליון על הגדרתו של אבוטבול כראש ארגון פשע. ב-2001 ייצג את הנדלמן נגד מדינת ישראל (פסק דין הנדלמן), והיה הראשון והיחיד עד כה שהצליח לבטל אישום פלילי, בתהליך משפטי-חוקתי שהביא לביטול הסעיף בחוק שעליו התבסס כתב האישום (כלומר "תקיפה עקיפה" כלפי החוק). ב-2008 ייצג את מדינת ישראל בפני בית המשפט הגבוה בדנמרק.

כיום משמש ראש המחלקה הפלילית במשרד ברץ הורן ושות', ומלווה משפטי של הוועדה לבדיקת מצבם של חולי נפש ניצולי השואה בראשותו של השופט (בדימ') פרופ' יעקב בזק.

### פעילות אקדמית
ב-2003 מונה למרצה בכיר בפקולטה למשפטים בקריה האקדמית אונו בדיני עונשין, עבירות צווארון לבן, דיני ראיות ואתיקה מקצועית של עורכי דין. ב-2015 מונה לפרופסור חבר. במקביל הוא מרצה מן החוץ באוניברסיטת תל אביב, באוניברסיטת בר-אילן, במרכז האקדמי למשפט ולעסקים, באוניברסיטה העברית ומרצה על משפט פלילי בהשתלמויות שופטים, עוזרים משפטיים ועורכי-דין. בנוסף אלדר חוקר אורח, בפקולטה למשפטים של אוניברסיטת קיימברידג' (מ-2012), חבר בפורום המרצים לאתיקה מקצועית וחוקר אורח במכון השווייצרי למשפט השוואתי.

אלדר יסד ומארגן הכנס השנתי "פלילים בתאגידים" של הקריה האקדמית אונו ועורך כתב העת המשפטי "תאגידים", כותב בביטאון לשכת עורכי הדין "עורך הדין - כתב העת של לשכת עורכי הדין בישראל" ובכתב העת של האוניברסיטה העברית "משפטים".

## ספרים ומאמרים
***כלי אדם** – שימוש בבני אדם לביצוע עבירות והנהגת ארגוני פשיעה (עם עובד, 2009).
*"על מונח 'ארגון פשיעה' בחוק מאבק בארגוני פשיעה תשס"ג-2003" משפטים מב (2012) 183.
*"ביצוע רב-עברייני והחלפת אובייקט העבירה" משפטים מד (2013) 229.
*"ארבע תהיות בעקבות השוואת העונש בגין הניסיון לעונש שבצד העבירה המושלמת" מגמות בפלילים - עשור לתיקון 39 לחוק העונשין (פרסומי הפקולטה למשפטים – *אוניברסיטת בר-אילן, עורכים: אלי לדרמן, קרן שפירא-אטינגר ושי לביא, 2010) 35.
*"ייצוג נאשמי צווארון לבן - הייחוד של עבירות בסביבה מורכבת" תאגידים ד2 (2007) 52.
*

## קישורים חיצוניים
* פרופ' שחר אלדר - באתר הקריה האקדמית אונו
* רשימת פרסומים של שחר אלדר
* רותי לזר, על הספר: "כלי אדם – שימוש בבני אדם לביצוע עבירות והנהגת ארגוני פשיעה" מאת שחר אלדר, **[[הפרקליט]]** נא תשע"ב

## הערות שוליים

קטגוריה:סגל הקריה האקדמית אונו: משפטים
קטגוריה:עורכי דין פליליים ישראלים
קטגוריה:בוגרי אוניברסיטת תל אביב: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1973
TV on the Radio

**TV on the Radio** היא להקת רוק אמריקנית שהוקמה בשנת 2001 בברוקלין, ניו יורק, הלהקה משלבת מספר סגנונות בו זמנית מפוסט פאנק לאלקטרו ועד למוזיקת נשמה. חברי הלהקה הם טונדה אדבימפה (שירה), דייוויד סיטק (גיטרה/קלידים), קיפ מלון (בס, גיטרה, קולות) וג'ליל בונטון (תופים/ גיטרות וקולות). ג'רארד סמית' (בס וקלידים) היה חבר בלהקה מ-2005 עד פטירתו ב-2011.

## היסטוריה
הלהקה הוקמה ב-2001 בברוקלין על ידי טונדה אדבימפה ודייוויד סיטק, וב-2002 הוציאו לאור אלבום הדמו הראשון שלהם OK Calculator (שדומה בשמו לאלבום OK Computer של רדיוהד). האלבום כלל 18 שירים. השיר השני באלבום, "Say You Do", כולל סאמפל של Wild is the Wind  בביצוע נינה סימון, וסאמפל של שירו של קול פורטר "Night and Day"  בגרסה מ-1959 שהוקלטה על ידי ריימונד סקוט , מחלוצי המוזיקה האלקטרונית.

לאחר שהאלבום יצא לאור, הצטרף ללהקה קיפ מלון. ב-2003 הוציאה הלהקה לאור EP בשם Young Liars. בתחילת 2004 יצא לאור אלבומם הראשון באורך מלא "Desperate Youth, Blood Thirsty Babes" שזיכה את הלהקה בפרס "Shortlist music prizes" לשנת 2004.

האלבום השני של הלהקה "Return to Cookie Mountain" יצא לאור ב-2006 וזכה לשבחים מפיצ'פורק ומהמגזין Spin שבחר בו לאלבום השנה של שנת 2006. האלבום כולל בין היתר הופעות אורח של דייוויד בואי, בלונד רדהד, ניק זינר מלהקת Yeah Yeah Yeahs, ועוד.

אלבומם השלישי "Dear Science" יצא בספטמבר 2008. האלבום זכה לביקורות מצוינות, ונבחר לאלבום הטוב ביותר של 2008 על ידי מגזין הרולינג סטונז, הגארדיאן, מגזין ספין, MTV ובסקר הקוראים של פיצ'פורק.

במרץ 2010, סולן הלהקה הוציא חולצה של הלהקה במטרה לגייס כספים לנפגעי רעידת האדמה בהאיטי.

אלבומם החמישי "Nine Types of Light" יצא בפברואר 2011, הלהקה פרסמה סרט באורך מלא כשברקע מושמעים שירי הלהקה. השיר "Will do" יצא בתור סינגל לתחנות הרדיו והיה חלק מפסקול המשחק "פיפ"א 12". במרץ 2011 פורסם כי נגן הבס של הלהקה ג'רארד סמית' חולה בסרטן הריאות. הוא נפטר ב-20 באפריל 2011.

ב-2014 יצא לאור האלבום Seeds - האלבום השישי של הלהקה.

## השפעות הלהקה

הלהקה מושפעת ממגוון אקלקטי של סגנונות מוזיקה. בין האמנים שהלהקה הושפעה מהם נמנים אדמה רוח ואש, ננסי סינטרה, סרז' גינזבורג, בריאן אינו, והפיקסיז.

## דיסקוגרפיה
### אלבומים
* 2002: OK Calculator 
* 2004: Desperate Youth, Blood Thirsty Babes 
* 2006: Return to Cookie Mountain 
* 2008: Dear Science 
* 2011: Nine Types of Light 
* 2014: Seeds 

### סינגלים

## קישורים חיצוניים

* 

* 

קטגוריה:ניו יורק: להקות
קטגוריה:להקות רוק אלטרנטיבי
קטגוריה:להקות אינדי אמריקאיות
קטגוריה:אמני אינטרסקופ רקורדס
קטגוריה:להקות שהוקמו בשנת 2001

## הערות שוליים
דויד אלבלדה

**דוד אלבלדה אליקס** (ספרדית: **David Albelda Aliqués**; נולד ב-1 בספטמבר 1977) הוא כדורגלן עבר ספרדי ששיחק בעמדת הקשר האחורי.
הוא שיחק בעיקר בקבוצה המקומית ולנסיה, היה גם קפטן הקבוצה למעלה מעשור ושיחק כ-500 משחקים רשמיים בקריירה.
הוא שיחק בנבחרת ספרד בשנות ה-2000, וצבר 51 הופעות במדיה, וייצג אותה בשני גביעי עולם וביורו 2004.

## קריירה
אלבלדה נולד בלה פובלה יארגה, ולנסיה. החל את הקריירה שלו כקשר אמצעי עם הקבוצה המקומית אלזירה UD, ולאחר מכן עבר בהשאלה פעמיים לויאריאל, הנמצאת באותו אזור, וחזר לתמיד לקבוצה המקצוענית הראשונה שהגיע אליה, ולנסיה. הוא שיחק תפקיד מרכזי בעונת 1999/2000 ובעונת 2003–2004, שהסתיימו באליפות. באותה עונה זכה גם בגביע אופ"א, לאחר ניצחון על אולימפיק מרסיי במשחק הגמר, בו פתח אלבלדה כקפטן. לאחר עזיבת גאיסקה מנדייטה, מונה אלבלדה לקפטן הקבוצה.

ב-20 בדצמבר 2007, רונאלד קומאן הדיח מהסגל את אלבלדה יחד עם סנטיאגו קניסארס, ומיגל אנחל אנגולו לאחר שהתמנה למאמן הקבוצה. זמן קצר לפני הגעת המאמן, חתם אלבלדה על הארכת חוזהו בקבוצה עד שנת 2011.

בתגובה למקרה, ב-2 בינואר 2008, טען עורך דינו של אלבלדה שוולנסיה התעלמה מבקשתו של מרשו לסיים את ההתקשרות ביניהם, ונשאר לו רק להשתמש בצעדים משפטיים כנגדה. כאשר חדשות אלה הגיעו לאמצעי התקשורת, קבוצות רבות רצו להחתימו, אף על פי שלא היה יכול לשחק עד סוף השנה כיוון ששיחק יותר מארבעה משחקי ליגה אך הן ראו את האופציה להחתימו בהעברה חופשית בסוף העונה.

עם זאת, בסוף אפריל 2008, כאשר המאמן רונאלד קומאן פוטר, שלושת השחקנים חזרו לסגל עם מינויו של וורו המאמן החדש, כאשר הקבוצה הייתה מועמדת לירידה עם חמישה משחקים לסיום העונה. הוא חזר לשחק במחצית השנייה בהפסד במשחק החוץ לברצלונה 6:0 ב-4 במאי. את ההופעה הראשונה בהרכב לאחר הסכסוך ערך בניצחון 5:1 בדרבי במשחק החוץ נגד לבאנטה בשבוע שלאחר מכן, ובכך ולנסיה הבטיחה את הישארותה בליגה הראשונה.

אלבלדה שיחק בקביעות בהרכב הפותח בעונת 2008/2009, יחד עם הקשר הוותיק רובן בראחה. ב-10 בינואר 2009, הוא שיחק בצורה מופלאה כמגן ימני, אחרי שהחליף את מיגל מונטיירו המורחק, במשחק הדרבי נגד ויאריאל שהסתיים בתוצאה 3:3.

אלבלדה שיחק לסירוגין מעונת 2010 עד עונת 2013, כאשר בנוסף סבל מכמה פציעות. ב-10 ביוני 2013, המועדון הודיע שהשחקן בן ה-35 לא יחדש את חוזהו עם הקבוצה, ובכך נשאר שחקן חופשי. הוא הודיע על פרישתו ממשחק פעיל חודשיים לאחר מכן.

## קריירה בינלאומית
את הופעת הבכורה שלו ערך ב-5 בספטמבר 2001, בניצחון 2:0 בחוץ נגד ליכטנשטיין במוקדמות מונדיאל 2002. אלבלדה היה בסגל הקבוצה ששיחקה במונדיאל 2002 ובמונדיאל 2006. בנוסף הוא גם שיחק ביורו 2004.

לאחר שסולק מהסגל של ולנסיה, אלבלדה בכל זאת קיבל זימון לנבחרת הלאומית מלואיס ארגונס למשחק ידידות שנערך ב-6 בפברואר 2008 נגד צרפת, אך לבסוף לא נכלל בסגל ליורו 2008 שבו זכתה נבחרת ספרד.

בנוסף, הוא זכה במדליית כסף במשחקי האולימפיאדה בסידני בשנת 2000, וייצג את נבחרתו בגביע העולם עד גיל 20 בשנת 1997.

## תארים
; ולנסיה
*גביע אופ"א: 2003/2004
*הסופר קאפ האירופי: 2004
*לה ליגה: 2001/2002, 2003/2004
*גביע ספרדי: 2007/2008
*הסופר קאפ הספרדי: 1999
*ליגת האלופות: מקום שני, 1999/2000, 2000/2001

; ספרד עד גיל 23
*מדליית כסף באולימפיאדה בסידני 2000

## קישורים חיצוניים

קטגוריה:כדורגלנים באולימפיאדת סידני (2000)
קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ולנסיה
קטגוריה:כדורגלני ויאריאל
קטגוריה:כדורגלני נבחרת ספרד
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:ספרדים שנולדו ב-1977
נוגע בדרכון

"**נוגע בדרכון**" הוא אלבום האולפן השישי של הזמר עמיר לב, אשר יצא בשנת 2014. האלבום כולל, בין היתר, את השירים "הצלצול ההוא", "חמישה כוכבים", "לאן עפים הברווזים" ו"מצית כחול לבן".

## ביקורת
בן זילכה מ"Time Out תל אביב" כתב על האלבום: "שאר המאפיינים בקולו של לב נשמרים גם הפעם. בהם גם החדגוניות המהפנטת שלו, שמחזיקה אלבום אחרי אלבום ולא רק בזכות הגוון העמוק הייחודי שמלווה אותה, אלא כמובן בזכות המילים, שפעם בכמה רגעים מתחברות למשפט שמהמם את המאזין ושואב אותו אל תוך התמונה שלב בורא. בשיר הנושא "נוגע בדרכון", הוא מתבונן בקבוצה של ילדים בכיכר המרכזית של ברצלונה ואז, ברגע של חולשה, אולי מתוך געגוע לאהובתו, הוא "שולח יד בפעם השנייה/ נוגע בדרכון". האיכות של לב גלומה בכישרון שלו לבקע חלקיקים מזעריים של חומר, מחוות עדינות שיוצרות התפוצצות אדירה."

## רשימת רצועות

## קישורים חיצוניים

## הערות שוליים

קטגוריה:אלבומי עמיר לב
קטגוריה:אלבומים בעברית
קטגוריה:אלבומי חברת התו השמיני
יריומנקו

**יריומנקו** (אוקראינית: Єременко, רוסית: Ерёменко) הוא שם משפחה סלבי נפוץ.
שטייר TMP

**שטייר TMP** (אנגלית: **Steyr TMP**) הוא תת-מקלע אוסטרי שמיוצר על ידי שטייר.

הנשק משתמש בתחמושת של 9 מ"מ פרבלום במחסנית של 15, 20 או 30 כדורים. יש אפשרות להוסיף  משתיק קול.

לכלי זה יש גם יש גרסה אזרחית בשם SPP (קיצור של Special Purpose Pistol), גרסה אזרחית חצי-אוטומטית של ה-TMP. הידית הטקטית הקדמית הוסרה והקנה קצר יותר.

## משתמשים
* - בשימוש על ידי יחידת קוברה.
* - בשימוש על ידי קבוצת ההתערבות המיוחדת.

## קישורים חיצוניים

*הנשק באתר Modern Fireamrs 

קטגוריה:תת-מקלעים
קטגוריה:נשק קל אוסטרי
קורפוס כריסטי

**קורפוס כריסטי** (באנגלית: **Corpus Christi**) היא עיר נמל בדרום מדינת טקסס שבארצות הברית, 250 קילומטרים צפונית לגבול עם מקסיקו. העיר היא השמינית בגודלה במדינת טקסס. שטח העיר 1,192 קמ"ר. מספר תושביה נאמד בשנת 2012 ב-312,195. ובמטרופולין כ-469,134.

## היסטוריה
בשנת 1839 הקים קולונל הנרי לורנס קיני במקום תחנת מסחר שמכרה ציוד לצבא ההפיכה המקסיקני. בחודש יולי 1845 הקימו הכוחות האמריקאים בפיקודו של גנרל זאכרי טיילור מחנה צבאי במסגרת בהכנה למלחמה עם מקסיקו, שבו הם נשארו עד חודש מרץ 1846. כשנה לאחר מכן, הוקם רשמית היישוב בשם קורפוס קריסטי ב-9 בספטמבר 1852.

כיום נחשב נמל קורפוס כריסטי לחמישי בגודלו בארצות הברית. בעיר קיים נמל תעופה בינלאומי. כמו כן פועלת בה שלוחה של אוניברסיטת טקסס A&M המבוקשת.

## אקלים

## ערים תאומות
* .
* .
* .
* .
* .
* .
* .

## קישורים חיצוניים

* 

* 

קטגוריה:טקסס: ערים
קטגוריה:ארצות הברית: ערי נמל בחוף המפרץ
קטגוריה:ארצות הברית: ערי חוף
קטגוריה:יישובים שהוקמו ב-1852
אלחואלה

**אלחואלה** (בספרדית: **Alajuela**) היא בירת מחוז אלחואלה בקוסטה ריקה. העיר ממוקמת בעמק המרכזי בקוסטה ריקה, במרחק של כ-19 קילומטרים מבירת קוסטה ריקה סן חוסה.

## היסטוריה
אלחואלה הוקמה על ידי תושבים מהאזור שרצו להקים קהילה חדשה. הקהילה הוכרה רשמית ב-1782.

העיר השתתפה במלחמת האזרחים בקוסטה ריקה ב-1823 לצד הרפובליקנים שניצחו בסופו של דבר. העיר שירתה בתקופה קצרה בין 1834 ל-1835 כעיר הבירה של קוסטה ריקה. בסיום תקופה קצרה זו פרצה מלחמת אזרחים שנייה, מלחמת הליגה, בה העיר וערים אחרות נלחמו נגד סן חוסה והובסו כעבור חודש.

## כלכלה
כלכלת האזור מבוססת בעיקר על ייצוא קפה, קנה סוכר, תירס, הדרים ויבולים נוספים.

## תחבורה
במרחק של כ-3 קילומטרים ממרכז אלחואלה נמצא נמל התעופה הבינלאומי חואן סנטמריה, שקרוי על שם הגיבור הקוסטריקני חואן סנטמריה. הנמל משרת גם את בירת קוסטה ריקה סן חוסה והוא הנמל השני בעומסו במרכז אמריקה.

## ספורט
באלחאולה משחקות שתי קבוצות כדורגל מליגת העל של קוסטה ריקה: אלחואלנסה, אחת הקבוצות הגדולות בליגה שזכתה בעשרות אליפויות מקומיות והגיעה פעם אחת לגמר גביע אינטראמריקנה, וקרמליטה שזכתה פעם אחת באליפות המקומית.

## ערים תאומות
*  
*  
*  
* 
* 
* 
* 

## קישורים חיצוניים

* 
* 

קטגוריה:קוסטה ריקה: ערים
קטגוריה:אמריקה הצפונית: ערי בירה לשעבר
קטגוריה:יישובים שהוקמו ב-1782
PP-2000

**PP-2000** (רוסית: **ПП-2000**) הוא תת מקלע רוסי תוצרת KBP.

הנשק נועד ללחימה מטווח קרוב, בעיקר בשטחים בנויים. הנשק מיועד למשרד הפנים הרוסי. מ-2008 היה לאחד משני התת מקלעים העיקריים של משרד הפנים הרוסי יחד עם ה-PP-19 Bizon.

## גלריה


קובץ:PP-2000 submachine gun with Zenit-4TK laser sight and tactical light.jpg|הנשק עם פנס טקטי וכוונת לייזר מסוג Zenit-4TK
קובץ:PP-2000 unfolded buttstock view.jpg|הנשק עם כוונת לייזר מסוג Zenit-4TK
קובץ:Submachine gun PP2000.jpg|תמונה של הנשק


## משתמשים

*  - בשימוש על ידי משרד הפנים הרוסי ובחלק מיחידות המשטרה.

## קישורים חיצוניים

* הנשק באתר Modern Firearms 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תת-מקלעים רוסיים וסובייטיים
עופר בינה

**עופר בינה** (נולד ב-27 באוקטובר 1949) הוא פרופסור אמריטוס במחלקה לפיזיולוגיה של הפקולטה לרפואה ע"ש רפפורט בטכניון. הוא עומד בראש המעבדה לחקר הלב של הפקולטה לרפואה בטכניון ומחקריו עוסקים בפיזיולוגיה של הלב, אלקטרופיזיולוגיה של הלב ובתאי גזע.

## ביוגרפיה
בינה סיים לימודי תואר ראשון במדעי החקלאות באוניברסיטה העברית בשנת 1973. בשנת 1975 סיים תואר שני בנוירוביולוגיה באוניברסיטה העברית, ובשנת 1980 סיים תואר שלישי בנוירוביולוגיה בטכניון. בינה זכה במלגת רוטשילד ובשנים 1980–1982 ביצע עבודת פוסט-דוקטורט בנושא אלקטרופיזיולוגיה של הלב באוניברסיטת קולומביה בניו יורק. עם חזרתו ארצה ב-1982, החל לעבוד כמרצה בפקולטה לרפואה בטכניון ובשנת 1986 התמנה למרצה בכיר. בשנים 1989 - 1990 חזר לאוניברסיטת קולומביה כעמית מחקר. בשנים 1993 - 1994 שהה כפרופסור אורח באוניברסיטת סטנפורד בקליפורניה. בשנת 1993 התמנה לדרגת פרופסור חבר בטכניון ובשנת 2006 התמנה לדרגת פרופסור מן המניין. בינה פרסם עשרות מאמרים על מחקריו בירחונים בולטים וכתב פרקים במספר ספרי לימוד.

ב-2011 פורסם כי קבוצת מחקר בראשותו ובשיתוף עם פרופסור אברהם לורבר ופרופסור יוסף איצקוביץ-אלדור הצליחה לייצר במעבדה תאי לב "חולים" המאפשרים הבנה מעמיקה יותר של הפרעות קצב ברמה התאית. במחקר לקחו חלק חולים עם הפרעת קצב מסוג (Catecholaminergic Polymorphic Ventricular Tachycardia (CPVT.

## חיים אישיים
עופר בינה נשוי לליליה והם מתגוררים ביישוב נופית. הם הורים לשלושה ילדים (שתי בנות ובן).

## קישורים חיצוניים
* עופר בינה באתר מכון רפפורט 
* סרטון על המעבדה של פרופ' עופר בינה בפקולטה לרפואה 

## הערות שוליים

קטגוריה:סגל הטכניון: רפואה
קטגוריה:פיזיולוגים ישראלים
קטגוריה:בוגרי האוניברסיטה העברית בירושלים: חקלאות
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1949
התנגשות המטוס בבניין האמפייר סטייט

250px|ממוזער|שמאל|הבניין לאחר התאונה
**התנגשות המטוס בבניין האמפייר סטייט** בעיר ניו יורק אירעה ב-28 ביולי 1945. מפציץ מדגם B-25 מיטשל תעה בדרכו בגלל ערפל מעל ניו יורק והתנגש בצידו הצפוני של הבניין. בתאונה נספו 14 אנשים ונגרם נזק רב, אך יציבות המגדל לא התערערה.

## התאונה
בבוקר ב-28 ביולי 1945, בשלהי מלחמת העולם השנייה, המריא משדה תעופה צבאי במסצ'וסטס מפציץ מדגם B-25 מיצ'ל בדרכו לנמל התעופה ניוארק שבניו ג'רזי. קברניטו, סגן-אלוף ויליאם פרנקלין סמית', היה בוגר האקדמיה הצבאית וסט פוינט ובעל ניסיון של 30 גיחות הפצצה בחזית אירופה.

בהתקרבו לניו יורק נח ערפל כבד על העיר וסביבותיה. סמית' ביקש אישור נחיתה בנמל התעופה לה גוארדיה ונענה שהראות שם אפסית. מגדל הפיקוח בנמל הורה לו להמשיך בדרכו לניוארק ולשמור על גובה של 1,500 רגל (457 מטרים) בעת מעברו מעל מנהטן.

סמית תעה בדרכו בגלל הערפל, או שאולי טעה וחשב שהנהר איסט שממזרח למנהטן הוא הנהר הדסון שממערב לו, והחל מוקדם מדי להנמיך לקראת נחיתה בניוארק. כשהגיע לגובה של 500 רגל ובמהירות טיסה של 360 קילומטר לשעה עמד בפני התנגשות בבניין RCA (כיום בניין ג'י אי) שגובהו 259 מטרים. ברגע האחרון ביצע הקברניט פנייה והמטוס החטיא את הבניין, אך כעבור מספר שניות, בשעה 9:40, פגע המטוס שמשקלו 15 טון במגדל האמפייר סטייט - המבנה הגבוה ביותר בניו יורק אז, בן 103 קומות. למשמע רעש הפגיעה חששו חלק מהעוברים ושבים סביב המגדל שטייס מתאבד יפני (קמיקזה) פגע בעיר.

המטוס פגע בבניין בחזיתו הצפונית, הפונה לרחוב 34. הוא פגע בקומה ה-79, בגובה של 278 מטרים, שם שכנו משרדי המועצה הקתולית הלאומית לסעד. הפגיעה פערה בקיר הבניין חור בגודל של 5.5 X 6.1 מטרים. אחד משני מנועי המטוס חלף דרך הבניין, יצא מחזיתו הדרומית ונפל משם כ-270 מטרים עד שפגע בגג של בניין מעבר לרחוב וחולל בו דלקה. המנוע השני וחלק מכן הנסע צנחו דרך פיר מעלית בבניין עד לתחתיתו. שברים אחרים של המטוס נפלו לרחוב שמתחת.

במגדל פרצה שרפה. מכבי האש של ניו יורק נזעקו למקום. אף על פי שמעליות בבניין נפגעו והכבאים נאלצו לסחוב את צינורות הכיבוי במעלה 11 קומות לפחות, הם הצליחו לכבות את האש לאחר 40 דקות (עד היום לא כובתה בהצלחה שרפה בנקודה גבוהה יותר בבניין כלשהו). יציבות המגדל לא התערערה.

בתאונה נספו 14 איש - שני הטייסים ומכונאי שהצטרף לטיסה ו-11 איש שהיו בבניין. 26 נפצעו. אחת הפצועות (בטי לו אוליבר מקומה 80) הוכנסה על ידי החובשים למעלית מבלי שידעו שכבלי המעלית התערערו בעקבות התאונה. המעלית צנחה 75 קומות למטה, אך היא שרדה - אירוע שזכה להכרה כשיא גינס.

## לאחר התאונה
למרות התוצאות הקשות של האירוע שבו עסקים בקומות רבות של הבניין לפעילות כבר למחרת. עד היום מסמן מקומה של אבן חסרה בציפוי המבנה את פגיעת המטוס בו.

כעבור שנה החטיא מטוס אחר במעט את הבניין.

התאונה הביאה לחקיקת חוק (Federal Tort Claims Act), אשר אפשר לראשונה לאזרחים להגיש תביעות נזיקין נגד הממשל הפדרלי. הוא הכיל הוראות תחולה בדיעבד שאפשרו לנפגעי התאונה לתבוע פיצויים עבור נזקיהם בה.

## ראו גם
* פיגועי 11 בספטמבר

## קישורים חיצוניים

* על התאונה באתר NYC Aviation
* סרטון על פעולות ההצלה בבניין (חלקו הראשון מתייחס לכיבוי שרפה באתר אחר)

## הערות שוליים

קטגוריה:תקריות ואסונות תעופה בניו יורק
קטגוריה:חיל האוויר של ארצות הברית: תקריות ואסונות
קטגוריה:שרפות בניו יורק
קטגוריה:1945 בארצות הברית
קטגוריה:חילות האוויר של צבא ארצות הברית במלחמת העולם השנייה
קטגוריה:תקריות ואסונות תעופה ב-1945
קטגוריה:פגיעת כלי טיס במבנה
הקלר וקוך VP70

**הקלר וקוך VP70** הוא אקדח גרמני חצי אוטומטי מתוצרת הקלר וקוך.

## עיצוב
האקדח הזה היה האקדח הממוסגר פולימר הראשון והקדים את הגלוק 17 ב-12 שנים, הנשק קל יותר מרוב האקדחים הממוסגרים מתכת. למרות שזה היה האקדח הממוסגר פולימר הראשון, הרובה רמינגטון ניילון 66 שהוצג בשנת 1959 היה הנשק המקורי הממוסגר פולימר הראשון בייצור.

## גרסאות
לאקדח יש גרסה אזרחית ששמה VP70Z, האות Z באה מהמילה Zivil, שזה בגרמנית אזרחי, אך הם רק במצב חצי אוטומטי ולא בעלי ירי צרור בכל לחיצה על ההדק.

לאקדח יש גרסה בשם VP70M, האות M באה מהמילה Military, הגרסה נמצאת בשימוש בעיקר אצל יחידות משטרתיות.

## משתמשים
*
* - גרסה VP70Z.
* - גרסה VP70M.

## קישורים חיצוניים

*הנשק באתר Modern Firearms 

קטגוריה:כלי נשק של חברת הקלר וקוך
קטגוריה:אקדחים גרמניים
צרור (מצב ירי)

[250px|ממוזער|הרובה [SIG 550 בעל 3 מצבי הירי]]
**צרור** (באנגלית: **Burst mode** או **Burst fire**) הוא אחד ממצבי הירי האוטומטי, המאפשר ליורה לירות מספר קבוע מראש של כדורים בכל לחיצת הדק (בדרך כלל 2 או 3 כדורים) ומעל 100 כדורים בנשק נגד מטוסים. מצב הצרור בדרך כלל נמצא ברובי סער, תת-מקלעים וכו'. בלחיצה אחת על ההדק, הנשק יורה כמות קטנה של כדורים וכך גם עוזר ליורה לדייק בירי מכיוון שהוא יורה יותר מכדור אחד בכל לחיצה, אך עדיין מדייק יותר ממצב אוטומטי.

לדוגמה, ברובה M16A2 יש שלושה מצבי ירי, הראשי הוא מצב אוטומטי, השני הוא **צרור** והשלישי הוא מצב חצי אוטומטי. מצבים אלו החליפו את מצב הירי היחיד ב-M16A1 שהוא המצב האוטומטי.

## ראו גם
*רובה חצי אוטומטי
*רובה אוטומטי

קטגוריה:כלי ירייה - מבנה ופעולה
קטגוריה:רובים
דן טורטן

**דן טורטן** (נולד ב-15 בספטמבר 1964) הוא רופא, קצין צה"ל וטייס קרב במילואים בדרגת אלוף-משנה, פיקד על בסיס חצור של חיל האוויר. כספורטאי, ייצג את ישראל בשיט תחרותי באולימפיאדת סיאול (1988).

## ביוגרפיה
### שייט תחרותי
טורטן עסק בשיט תחרותי מגיל צעיר והתחרה יחד עם אחיו רן הצעיר ממנו בשנתיים, במפרשית דגם 420 ובדגם 470. בין הישגיהם הבולטים בדגם 470: מקום 14 באליפות העולם בפורטוגל ב-1982, מקום 15 באליפות אירופה בפולין ב-1983, מקום שישי באליפות העולם בספרד בשנת 1986, אלופי ישראל בשנים 1985–1987 וזכייה באליפות בריטניה ב-1987. הם נבחרו לייצג את ישראל במסגרת המשלחת לאולימפיאדת סיאול (1988). במהלך התחרויות חל יום הכיפורים, האחים טורטן השתתפו במקצה באותו יום, חרף איסור הוועד האולימפי הישראלי, בתגובה נשלחו חזרה לישראל עוד בטרם הסתיימו השיוטים, למרות טענתם שרק התאמנו, ולא התחרו, בסיום המקצים דורגו במקום ה-18. ועדה שהקימה התאחדות הספורט בישראל קבעה כי הם התחרו ולא רק התאמנו והחליטה להרחיקם מכל פעילות במסגרת ההתאחדות לספורט ואיגוד השיט לתקופה של 5 שנים. האחים ערערו על ההחלטה, שבוטלה לאחר כשנתיים וחצי על ידי בית המשפט העליון. למרות שערעורם התקבל לבסוף, לא חזרו עוד לשיט תחרותי.

### שירות צבאי
במקביל לקריירה הספורטיבית, למד טורטן רפואה באוניברסיטת בן-גוריון בנגב במסגרת העתודה האקדמית, לאחר סיום הלימודים התגייס לצה"ל והתנדב לקורס טיס, אותו סיים במגמת טייסי קרב ב-1993. הוא שירת כטייס קרב בטייסת מטוסי F-16 פייטינג פלקון ו-F-15 איגל, פיקד על טייסת 144, טייסת F-16 ועל טייסת 133, טייסת F-15, ושירת כמפקד תחום אוויר במכללה הבין-זרועית לפיקוד ומטה. ב-2008 עם העברת טייסות התובלה של חיל-האוויר לבסיס נבטים והפיכתו מכנף לבח"א 28, קודם טורטן לדרגת אלוף-משנה ומונה לסגן מפקד הבסיס, לקראת מינויו עבר הכשרה גם כטייס תובלה. ב-2011 מונה למפקד בסיס חצור ושירת בתפקיד עד 2014.

לטורטן תואר שני במנהל עסקים מאוניברסיטת חיפה.

## קישורים חיצוניים

* 
* 

## הערות שוליים

קטגוריה:טייסי חיל האוויר הישראלי
קטגוריה:מפקדי בסיס חצור
קטגוריה:אלופי-משנה בחיל האוויר
קטגוריה:בוגרי העתודה האקדמית
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:שייטים ישראלים
קטגוריה:שייטים אולימפיים ישראלים
קטגוריה:משתתפים ישראלים באולימפיאדת סיאול (1988)
קטגוריה:שייטים באולימפיאדת סיאול (1988)
קטגוריה:ישראלים שנולדו ב-1964
צדיק אחד בסדום (אלבום)

**צדיק אחד בסדום** הוא אלבום הסולו הראשון של הראפר הישראלי נצ'י נצ'. האלבום יצא לאור באוגוסט 2011 והופק על ידי שקל ועל ידי אורי שוחט.

## רקע
לאחר שנצ'י נצ' עזב את ההרכב פרודוקס, שאיתם הוציא את האלבום "תחיית המתים", הוא החל לעבוד על האלבום "צדיק אחד בסדום". ב-18 ביולי 2011 הוציא נצ'י נצ' לאור את הקליפ לסינגל הראשון מהאלבום, "גודזילה", בעמוד היוטיוב הרשמי שלו. ב-14 בדצמבר יצא לאור הקליפ של הסינגל השני מהאלבום, "בום-שאקה-לאק". ב-16 בדצמבר השיק נצ'י נצ' את האלבום במועדון הסאבליים. באירוע ההשקה התארחו האומנים נימי נים, לוקץ', אקסום, פלד, איזי, צ'ולו, זי קיי, בוקה ועוד.

## רשימת השמעה

## קישורים חיצוניים

* 
* 

## הערות שוליים

קטגוריה:אלבומי בכורה מ-2011
קטגוריה:אלבומי רביד פלוטניק
קטגוריה:אלבומים שהופקו על ידי אורי שוחט
קטגוריה:אלבומים בעברית
מקום המפגש אינו ניתן לשינוי

**מקום המפגש אינו ניתן לשינוי** (ברוסית: **Место встречи изменить нельзя**) היא מיני-סדרה של הטלוויזיה הסובייטית שהוקרנה בטלוויזיה המרכזית של ברית המועצות בסוף שנת 1979. מייד עם הקרנתה הראשונה הסדרה זכתה בפופולריות רבה והיא מוקרנת בערוצים שונים ברוסיה עד היום. למרות הפופולריות הרבה, הסדרה לא זכתה בשום פרס. רק בשנת 1987, כבר לאחר מותו של ולדימיר ויסוצקי הוענק לו פרס ברית המועצות על השתתפותו בסרט.

הסדרה צולמה על פי רומן של אחים ויינר שיצא לאור בשנת 1975. גם התסריט לסדרה נכתב על ידם. הצילומים החלו בשנת 1978 באולפנים באודסה וחלקית נמשכו במוסקבה כולל ב. במקור צולמו שבעה פרקים אך במהלך העריכה הם צומצמו לחמישה בלבד. בתפקידי משנה במיני-סדרה השתתפו:לאוניד קוראבליוב, יבגני יבסטיגנייב, סרגיי יורסקי, ארמן ג'יגרחניאן, זינובי גרדט, אלכסנדר אבדולוב. הפרק הראשון הוקרן ב-11 בנובמבר 1979, ב"יום המיליציה הסובייטית".

בשנת 2000 יצאה לאור גרסת הסדרה על תקליטור. בשנת 1999, לציון עשרים שנים מההקרנה הראשונה צולם סרט תיעודי על הסדרה.

## תיאור הסדרה
העלילה מתרחשת במוסקבה זמן קצר לאחר סיום מלחמת העולם השנייה. למדור הפלילי של משטרת מוסקבה הגיע קצין מודיעין צבאי לשעבר מפקח ולדימיר שרפוב (ולדימיר קונקין) והוא הוצב לעבוד ביחד עם חוקר בעל ניסיון רב ראש מפלג ללוחמה בפשיעה וכנופיות פקד גלב ז'יגלוב (ולדימיר ויסוצקי). ביומו הראשון של השרות, אחד השוטרים הוותיקים נרצח במהלך פעילות מבצעית. ז'גלוב ושרפוב ממשיכים בחקירה ומגלים את הקשר בין הרצח לבין כנופיית "החתול השחור" שנוהגת להשאיר ציור של חתול שחור במקומות בו הם ביצעו שוד.

החקירה נמשכת ולקראת סיומה הוחלט להחדיר את שרפוב לכנופיה תוך העברת מסר מחבר הכנופיה שנעצר. להפתעתו מתברר לו שאחד מחברי הכנופיה הוא חייל שלו מתקופת המלחמה. חייל זה עזר לשכנע את ראש הכנופיה ששרפוב הוא איש בעל ניסיון פלילי רב ואכן יכול לעזור לשחרר את חבר הכנופיה מהמעצר.

בסוף הסרט חברי הכנופיה נעצרים, אך דווקא חייל לשעבר של שרפוב נהרג בשוגג במהלך ניסיון בריחה.

## קישורים חיצוניים

* המיני-סדרה ביו-טיוב
קטגוריה:מוספילם
קטגוריה:סדרות טלוויזיה סובייטיות
קטגוריה:סדרות משטרה ופשע
קטגוריה:תוכניות טלוויזיה שעלו לשידור בשנות ה-1970
מגניפיקט (באך)

**מגניפיקט ברה מז'ור** הוא הלחנה של יוהאן סבסטיאן באך לטקסט של המזמור מגניפיקט, והיא ממוספרת 243 ברשימת יצירות באך. תחילה יצר באך גרסה בסולם מי במול מז'ור (שממוספרת 243a) לכבוד חג המולד 1723. ב-1733 עיבד את היצירה לרה מז'ור לכבוד חג הביקור. הטקסט הלטיני הוא מזמור שאמרה מרים, אם ישו לאחר שהתבשרה שהיא נושאת את ישו ברחמה.

## מבנה
היצירה מבוצעת על ידי חמישה סולנים: שני סופרן, אלט, טנור ובס, מקהלה בת חמישה קולות, שלוש חצוצרות, חליל, שני אבובים, שני אבוב ד'אמורה, שני כינורות, ויולה, טימפני ובאסו קונטינואו.

פרקי היצירה הם:

## היסטוריה
את הגרסה הראשונה ליצירה (במי במול מז'ור) כתב באך ב-1723, כשהיה מנהל המוזיקה בלייפציג, לכבוד תפילת ערבית של חג המולד 1723. לטקסט של מזמור מגניפיקט הוא הוסיף ארבעה קטעים שעניינם חג המולד והם שולבו ביצירה. ב-1733 עיבד את היצירה לסולם רה מז'ור והשמיט ממנה את קטעי חג המולד. היצירה בוצעה לראשונה באותה שנה, בכנסיית תומאס הקדוש בלייפציג, בחג הביקור שחל אז ב-2 ביולי.

## קישורים חיצוניים

* [היצירה באתר הספרייה החופשית למוזיקה](http://imslp.org/wiki/Magnificat_in_D,_BWV_243_(Bach,_Johann_Sebastian))
* [רי"ב 243a באתר הספרייה החופשית למוזיקה](http://imslp.org/wiki/Magnificat_in_E-flat_major,_BWV_243a_(Bach,_Johann_Sebastian))
* שתי גרסאות היצירה באתר קנטטות באך, עם תרגום לעברית
* דפי התווים של היצירה, באתר הדיגיטציה של באך

## הערות שוליים

קטגוריה:יצירות מאת יוהאן סבסטיאן באך
קטגוריה:שירים על מרים, אם ישו
קאונקאקאי

**קאונקאקאי** (באנגלית: **Kaunakakai**) הוא יישוב במחוז מאווי, במדינת הוואי שבארצות הברית. זו העיר הגדולה ביותר באי מולוקאי (חלק מאיי הוואי). נכון למפקד האוכלוסין של שנת 2010, אוכלוסיית העיר מנתה 3,425 תושבים. בשנות ה-30 העיר הפכה לפופולרית בעקבות השיר "The Cockeyed Mayor of Kaunakakai", אשר החל מסורת מתמשכת של בחירת ראש עיר לשם כבוד והערכה.

בתחילת המאה ה-19 המלך קמהאמהה החמישי העביר את עונות הקיץ באי מולוקאי שבהוואי בבית שבקאונקאקאי. הרחוב הראשי של קאונקאקאי, שדרת אלא-מלמא, נקראה על שם בית הקיץ של המלך.

## גאוגרפיה ואוכלוסין
על פי לשכת מפקד האוכלוסין של ארצות הברית, השטח הכולל של העיר הוא 42.6 קמ"ר אשר מתוכם 33.2 קמ"ר הם אדמה ו-9.4 קמ"ר (שהם 22% משטח העיר) מים.

לפי מפקד האוכלוסין של שנת 2000, היו בעיר 2,726 תושבים, 867 משקי בית ו-645 משפחות. צפיפות האוכלוסייה הייתה 518.5 נפש לקמ"ר. בעיר היו 962 יחידות דיור בצפיפות ממוצעת של 183.0 דירות לקמ"ר.28.8% מכלל התושבים בעיר הם ממוצא אסיאתי. ההכנסה החציונית למשק בית בעיר הייתה 34,492 דולרים לשנה, ההכנסה החציונית למשפחה הייתה 39,348 דולרים לשנה. ההכנסה החציונית של הגברים לשנה היא 30,543 לעומת 22,337 דולרים של הנשים. בערך 15.5% מהמשפחות ו-20.6% מהאוכלוסייה נמצאו מתחת לקו העוני.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הוואי: יישובים
קטגוריה:ארצות הברית: יישובים לצורכי מפקד אוכלוסין
מצר מאדורה

**מצר מאדורה** (באינדונזית: **Selat Madura**; לפעמים נקרא גם "מצר סורבאיה" על שם העיר סורבאיה) הוא מצר ים בין האי ג'אווה ממערב לאי מאדורה  ממזרח במחוז (פרובינציה) מזרח ג'אווה שבאינדונזיה. המצר מקשר בין ים באלי  (באוקיינוס השקט) שמדרום לו לבין ים ג'אווה (אף הוא באוקיינוס השקט) שמצפונו.

רוחבו של המצר בנקודה הצרה ביותר הוא כ-4.9 ק"מ, ואורכו כ-60 ק"מ.

גשר סוראמאדו  באורך של 5.4 ק"מ, הנחשב לגשר הארוך באינדונזיה, חוצה את המצר מסורבאיה שבאי ג'אווה לאי מאדורה ומקשר אותה לעיר באנגקאלאן .

## קישורים חיצוניים

## הערות שוליים

[ימין|ממוזער|242px|[גשר סוראמאדו מעל מצר מאדורה, כפי שנשקף מסורביה]]

קטגוריה:מצרי ים באוקיינוס השקט
קטגוריה:אינדונזיה: מצרי ים
תנודת הפלזמה

**תנודות פלזמה**, מכונות לעיתים גם **גלי לאנגמיור** (על שם אירווינג לאנגמיור), הן תנודות מהירות בצפיפות האלקטרונים בתווך מוליך כמו פלזמה או מתכת. ניתן לתאר את התנודות כאי-יציבות בפונקציה הדיאלקטרית של גז האלקטרונים. תדירות התנודה מושפעת בצורה חלשה מאורך הגל. הקוואזי-חלקיק הנוצר כתוצאה מקוונטיזציה של התנודות מכונה פלזמון.

גלי לאנגמיור התגלו על ידי הפיזיקאים האמריקאיים אירווינג לאנגמיור ולואי טונקס בשנות ה-20 של המאה ה-20. הם מקבילים בצורתם לגלי אי יציבות ג'ינס, הנגרמים כתוצאה מאי-יציבויות גרביטציוניות בתווך סטטי.

## ראו גם
*פלזמה
*פלזמון
*פרמטרים של פלזמה

## קישורים חיצוניים
* 

קטגוריה:פיזיקת הפלזמה
דורון עזורי

**דורון עזורי** (נולד ב-1961) הוא מעצב ישראלי, חבר אגודת המעצבים הגרפיים.

## ביוגרפיה והשכלה
יליד תל אביב-יפו ולמד בגימנסיה הרצליה. את שירותו הצבאי עשה בחטיבת הצנחנים ובמה"ד היסטוריה. סיים בהצטיינות את המחלקה לתקשורת חזותית ב"בצלאל" (B.A). למד ב "האוניברסיטה העברית" בחוגים לפילוסופיה ולתולדות האומנות. זכה במלגת לימודים מטעם ממשלת איטליה, במסגרתה התמחה בעיצוב ורסטורציה ב - Accademia di Belle Arti di Brera וסיים תואר שני בעיצוב (M.A).

עם חזרתו ארצה עבד במשרדי פרסום שונים, ביניהם ברוך נאה strategic design. במשרד זה עיצב יחד עם ברוך נאה, בין היתר, את האריזות לחלב "תנובה" (אריזת המשבצות) ו"זוגלובק". בהמשך, הקים וניהל את מחלקת העיצוב Btl במשרד הפרסום שלמור-אבנון-עמיחי. במסגרתה, עיצב לוגו ל"רשת גימל" עם הפיכתה לתחנה המשדרת מוזיקה ישראלית בעברית בלבד ("רק מוזיקה ישראלית"), מיתג את "סיטי בנק ישראל", "AIG" ו"לייף סטייל" לחברת "סופר-פארם".

בשנת 2002 ייסד את NewDesign Graphics Ltd, משרד לעיצוב המתמחה בתקשורת חזותית, מיתוג ואריזות ומשמש כמנהלה. במסגרתה עיצב בין היתר אריזות ל"קלגרון", מיתוג ל"וריפון", עיצובים למועדונים שונים של תשלובת "ישראכרט", "אמריקן אקספרס", התזמורת הסימפונית ראשון לציון, "ההוצאה לאור של לשכת עורכי הדין בישראל" ו"רויאלטי תכשיטים". 

כתרומה לקהילה, מעצבת NewDesign Graphics Ltd פרטי עיצוב לבית איזי שפירא בהתנדבות.

חבר "אגודת המעצבים הגרפיים בישראל" שנוסדה בשנת 1935.

## גלריה מקוונת לאמנות
דורון משמש יועץ אמנותי לאספנים, מתמחה בפורטרטים מיניאטוריים מהמאות ה-17-19 ומחזיק באוסף הגדול הידוע מעבודותיו של האמן הגרמני (Xaver Franz Milz (1765-1833.
כמו כן, בעלים של גלריה מקוונת לאמנות - ImportantMiniatures.com הכוללת אוספי מיניאטורות נדירים שנרכשו על ידו בבתי מכירות ואוספים פרטיים ברחבי העולם וסקירה על תולדות המיניאטורות בין השנים 1450–1789.

## תערוכות ופרסים
במהלך לימודיו ב"בצלאל" הוענקו לו פרסי הצטיינות שונים, ביניהם "פרס סנדברג" לשנת 1988 זכה פעמיים במלגות מטעם קרן התרבות אמריקה ישראל (1989–1988) והציג מעבודותיו ב"ביתן הלנה רובינשטיין" בתערוכה משותפת לזוכי המלגה.

### תערוכות נוספות בחו"ל
*איטליה – תערוכת יחיד בגלריה N.o.a במילאנו (1994).
*תערוכת יחיד בגלריה "Katinka Prini – "Chisel" בג'נובה (1995).
*תערוכת אמנים משותפת מטעם עיריית טורינו (1995) בגלריה Valabrega.
*מיצג משותף עם האמנית האיטלקייה Laura Fusco בטורינו (1995).
*השתתפות בתערוכה בינלאומית לאמנות, טורינו: (Artissima" - INTERNAZIONALE D'ARTE CONTEMPORANEA (1996"
*יוצג על ידי Lois de la Haba Agency, ניו יורק. עבודותיו נמכרות בתערוכות אמנות ברחבי העולם.

## קידום קהילת הלהט"ב
יחד עם בן זוגו לשעבר, יואב, וחבריהם פרופ' עוזי אבן וד"ר עמית קמה, היו בין הראשונים שמיסדו את יחסיהם בחתונה בקנדה ובכך סללו את הדרך לרבים בקהילת הלהט"ב. כמו כן, שימש פעיל בקו הקשב "יש עם מי לדבר" של אגודת הלהט"ב.

## קישורים חיצוניים

* "תולה שירים על חבל כביסה", בלוג של דורון עזורי, בנושא שירה עברית עכשווית
* כרטיס הביקור של דורון עזורי וכתבה עיתונאית על פועלו באתר Show My Work. Art & Design Center
* ארטיפקט - בלוג בנושא אמנות, עיצוב וארכיטקטורה
*  טור בנושא אמנות באתר DE:NOISE

## הערות שוליים

קטגוריה:אמנים ישראלים
קטגוריה:מעצבים ישראלים
קטגוריה:גרפיקאים ישראלים
קטגוריה:זוכי פרס סנדברג לאמנות ישראלית
קטגוריה:זכויות להט"ב בישראל
קטגוריה:ישראלים שנולדו ב-1961
מגנטו-הידרודינמיקה

**מגנטו-הידרודינמיקה** (באנגלית בראשי תיבות **MHD**) הוא חקר הדינמיקה של זורמים מוליכים. למשל, פלזמה, מתכות נוזליות, או אלקטרוליטים. המונח מורכב מ**מגנטו** מלשון שדה מגנטי, **הידרו** מלשון נוזל, ו**[[דינמיקה (מכניקה)|דינמיקה]]** מלשון תנועה. התחום פותח על ידי הנס אלוון, אשר זכה על כך בפרס נובל לפיזיקה בשנת 1970.

הרעיון הבסיסי ב-MHD הוא ששדות מגנטיים משרים זרמים חשמליים בזורם מוליך הנמצא בתנועה. הזרמים המושרים מפעילים כוחות על הזורם ואף משנים את השדה המגנטי עצמו.

המשוואות המשמשות לתיאור המערכת ב-MHD הן שילוב של משוואות נאוויה-סטוקס של הידרודינמיקה ומשוואות מקסוול של אלקטרומגנטיות. על מנת לתאר את המערכת בצורה מלאה יש לפתור סימולטנית את כל המשוואות הדיפרנציאליות האלו, בצורה אנליטית או נומרית.

לענף יישומים בתחומים שונים, למשל הנעה רקטית מסוג VASIMIR, ותכנון מדחפים לכלים ימיים.

אחד המומחים הידועים בתחום הוא פרופ' ירמיהו ברנובר שהיה אסיר ציון ועלה לארץ ב-1972. מומחה אחר הוא פרופ' אשר יהלום מאוניברסיטת אריאל. חוקר נוסף הוא רמי ברושטיין מאוניברסיטת בן-גוריון.

## ראו גם
*משוואות מקסוול
*משוואות נאוויה-סטוקס
*פלזמה (מצב צבירה)
*מספר סטיוארט

## קישורים חיצוניים

*אפקט אהרונוב-בוהם במגנטוהידרודינמיקה, באתר הידען
*
* 
* 

קטגוריה:פיזיקת הפלזמה
WWOOF

**WWOOF** (ראשי תיבות: **Worldwide Opportunities on Organic Farms**; "הזדמנויות בינלאומיות בחוות אורגניות") היא רשת בינלאומית של ארגונים מקומיים המסייעים בהשמה של מתנדבים מרחבי העולם בחוות אורגניות, תמורת לינה ומזון. מטרת הרשת לאפשר למתנדבים לחוות חקלאות אורגנית באזורים שונים בעולם ולקדם את התנועה האורגנית. זו תנועה עולמית המקשרת בין מתנדבים לבין חקלאים אורגניים ומגדלים לקידום חוויות תרבותיות וחינוכיות המבוססות על אמון וסחר חליפין, ובכך מסייעת בבניית קהילה גלובלית בת קיימא.

## היסטוריה
סו קופרד הקימה באנגליה בשנת 1971 את פרויקט Working Weekends on Organic Farms, במטרה לאפשר לתושבים עירוניים גישה לחיי הכפר ובמקביל לתמוך בפריחת התנועה האורגנית. הפרויקט התחיל בסופי שבוע במהלכם עבדו ארבעה מתנדבים במקביל בחווה ביו-דינאמית בסאסקס. לאחר שמתנדבים רבים ביקשו להתנדב לתקופות זמן ארוכות יותר, הארגון שונה לשם Willing Workers on Organic Farms. בשנת 2000 שינה שוב הארגון את שמו לשם הנוכחי World Wide Opportunities on Organic Farms.

## ראו גם
* תיירות התנדבותית

## קישורים חיצוניים

* 
* האתר הרשמי של ווף ישראל  WWOOF Israel
* 

## הערות שוליים

קטגוריה:חקלאות
קטגוריה:ארגונים בין-לאומיים
קטגוריה:ארגונים התנדבותיים
קטגוריה:שמירת הסביבה
קטגוריה:חקלאות בת קיימא
סוציאליזם דמוקרטי

**סוֹצְיָאלִיזְם דֶמוֹקְרָטִי** (או **דמו-סוציאליזם**), היא אידאולוגיה פוליטית ומחשבה מדינית, התומכת במערכת פוליטית דמוקרטית במסגרת מערכת כלכלית סוציאליסטית, שבה קיימת בעלות ציבורית על אמצעי הייצור. היא דוגלת בקואופראטיב בניהול עצמי של העובדים, בכלכלה דמוקרטית, בדמוקרטיה תעשייתית ובדמוקרטיה תעסוקתית. הסוציאליזם הדמוקרטי שמה דגש רחב על החלת עקרונות הדמוקרטיה במשק (למשל באמצעות קואופרטיבים או באמצעות דמוקרטיה תעשייתית ותעסוקתית), או בכלכלה מתוכננת, בה רוב ניהול הכלכלה נתונה בידי איגוד עובדים או לחלופין על ידי חברות ממשלתיות.

דמו-סוציאליזם מתנגד למדיניות ממשלתית, התומכת בהעברתם של אמצעי הייצור לידי בעלי הון. מדיניות זאת נעשית מתוך הנחה כי יעילות הניהול של אמצעי הייצור בידי בעלי ההון, תתרום משמעותית לגידול התוצר במדינה.

חלק מרעיונות הסוציאליזם הדמוקרטי חופפים עם הרעיונות הסוציאל-דמוקרטיים. אך במקום שתתקיים רגולציה במסגרת שוק חופשי. הסוציאליזם הדמוקרטי פונה לקהל יעד סוציאליסטי יותר ומציעה בעלות חברתית, ציבורית וקולקטיבית יותר על אמצעי הייצור.

## היסטוריה

אידאולוגיה זו פותחה לפני כמאה וחמישים שנה. בין אבותיה היה אדוארד ברנשטיין. במהלך השנים מאז הוצגה האידאולוגיה, הכלכלה העולמית חוותה עליות ומורדות. והבתאמה מקומו של הסוציאליזם הדמוקרטי למול הקפיטליזם השתנה. הכלכלן הרוסי ניקולאי קונדראטייף היה הראשון לתאר את החוקיות של אותם עליות ומורדות כגלי קונדראטייף

## עקרונות
בניגוד לקומוניזם, תפיסה זו מגדירה את הסוציאליזם כאידיאל האולטימטיבי, ולא שלב ביניים בדרך לקומוניזם. היא כוללת גם את רעיונות הדמוקרטיה, פלורליזם וזכויות המיעוטים, ולא מגדירה את עצמה כדיקטטורה של הרוב. למרות זאת, חלק מהמפלגות הדמו-סוציאליסטיות התמזגו או רצות במשותף עם המפלגה הקומוניסטית (לדוגמה החזית השמאלית של צרפת). הן תומכות בשוק חופשי בעיקרו, אך גם במתן שירותי בריאות, חינוך, דיור ותחבורה ציבוריים על ידי המדינה.

## ביקורות

## ראו גם
* סוציאל-דמוקרטיה
* סוציאליזם
* קרל מרקס
* אדוארד ברנשטיין

## קישורים חיצוניים

* 

## הערות שוליים

קטגוריה:דמוקרטיה
קטגוריה:סוציאליזם
ספינת העבדים (ספר ילדים)

**ספינת העבדים** (במקור באנגלית*(T[https://www.gutenberg.org/cache/epub/27982/pg27982.txt he Ocean Waifs: A Story of Adventure on Land and Sea]* (Ticknor and Fields,  הוא רומן משנת  1865 מאת תומאס מיין ריד (שבתרגום העברי שויך בטעות לז'ול ורן). הרומן מספר על אודות ילד צעיר שמתנדב, בלי ידיעתו, לעבוד על ספינת עבדים, והתלאות שהוא עובר, בעת מסע הספינה לאפריקה, משם קונים את העבדים המועברים למכירה ביבשת אמריקה.

## עלילה
הנער בילי מצטרף לספינה ששמה "ראפינה", בלי ידיעתו הוא חותם על חוזה להיות נער סיפון ומשרת של הקברניט והקצינים הראשיים, שמתגלים לאחר מכן כאנשים אכזריים מאוד. לאחר שהנער מותקף באלימות על ידי מלח צרפתי אכזר (לה-גרו) יוצא להגנתו אחד ממלחי הספינה, הולנדי בשם בן בראס, ונהיה ידידו הטוב. לאחר הטענת הסחורה (העבדים השחורים) יוצאת הספינה לעבר אמריקה, ומתחילה מצוקה של מחסור במים מתוקים לשתייה (בשל רשלנות הקברניט והקצינים השיכורים, בפיקוח על מילוי החביות במים מתוקים במקום מי הים שהיו בהם).

פתאום פורצת אש בספינה, הקברניט והקצינים הראשיים נמלטים בספינה קטנה. בילי ובן בראס בונים לעצמם רפסודה קטנה, בנפרד משאר המלחים, שבנו לעצמם רפסודה גדולה. הספינה ראפינה מתפוצצת (בשל חביות אבק שרפה, שהיו בתחתית הספינה) וטובעת. כל העבדים השחורים טובעים ונטרפים על ידי כרישים.

הניצולים נקלעים למצוקת רעב באוקיינוס השומם, ורוצים לאכול את בילי. בן בראס ובילי מצליחים להימלט מהם. בהמשך מצטרפים אליהם הטבח של האוניה (סנואו – שלגון) ונערה צעירה (לילי, בת להורים לבנים שמתו ממחלות באפריקה, והייתה אמורה לעבור לאמריקה אל דודה העשיר בעזרת הספינה ראפינה), שניצלו בנפרד בעזרת רפסודה קטנה שבנה סנואו.

הרפסודה הגדולה עם המלחים האכזריים מצליחים לגלות את החבורה של בילי, בן בראס, סנואו והילדה, ומנסים לחטוף מהם את הצידה שהכינו להם בלב ים. מלח ישר בשם אנגלמן מצליח לערוק אליהם ועמו מלח איטלקי מפוקפק, יחד עם המלחים המנוסים הם מצליחים לברוח מהרפסודה הגדולה.

בסופו של דבר הם נאספים מלב ים על ידי ספינה אנגלית שנוסעת לאמריקה, המלח המפוקפק נעצר לאחר שנחשף עברו הפלילי. בילי מתחתן עם הנערה. הדוד העשיר מכניס את בילי לעסקיו, והוא נהיה לאיש עשיר, בעלים של ספינות מסחר רבות. בן בראס וסנואו משמשים כקברניטים בספינותיו של בילי.

## תרגום עברי
* תרגום ראשון :
** הנער ויליאם / תרגום: יצחק ספיבק. תל אביב: אמנות, 1950.
** תרגום שני :
* **ספינת העבדים**; תרגם ועִבֵּד: ג. בן חנה [=גדליהו אמיתי], תל אביב: ש. שרברק, 1957.

## קישורים חיצוניים
* הספר באתר פרויקט גוטנברג 

קטגוריה:ספרי 1858
קטגוריה:ספרי ילדים ונוער
קטגוריה:ספרות אנגלית
קטגוריה:ספרי הוצאת ש. שרברק
סודוקו אפור לבן

**סודוקו אפור לבן** הוא תשבץ מספרים על בסיס לוח הסודוקו, שבו מבדילים באמצעות שינוי הרקע של המשבצות בין המשבצות המיועדות לספרות זוגיות ובין המשבצות המיועדות לספרות לא זוגיות. באותה צורה אפשר להבדיל בין מספרים קטנים ובין מספרים גדולים יותר

במקום הרקע האפור הבהיר אפשר להשתמש ברקע צבעוני בהיר אחר, צהוב, תכלת, ורוד וכדומה, שיבליט את הכתיב הכהה.

יש גם סודוקו אפור לבן חלקי, כשרק חלק מהלוח מופרד למשבצות בעלות גוון שונה ויתר הלוח לא מופרד. קיימות גם גרסאות כלאיים, של סודוקו אפור לבן עם סודוקו אלכסונים או של סודוקו אפור לבן חלקית עם סודוקות עם סיכומים בצד.
[שמאל|ממוזער|200px|[היפר סודוקו]]
גם תשבצי היפר סודוקו, בהם יש שימוש בצבע רקע נוסף עבור 4 ריבועי המשנה הנוספים, יכול להיחשב לסודוקו אפור לבן.

## קישורים חיצוניים
* סודוקו אפור לבן באתר של הוצאת ענבר.

קטגוריה:סודוקו